**Kiscsehi Község Önkormányzata Képviselőtestülete**

**1/2013. (II.18.) önkormányzati rendelete**

**az önkormányzat 2013. évi költségvetéséről**

Kiscsehi Község Önkormányzat Képviselőtestülete az Alaptörvény 32. cikk (1) bekezdésének a) és f) pontjában, valamint az államháztartásról szóló 2011. évi CXCV. törvény 23. § (1) bekezdése alapján az önkormányzat 2013. évi költségvetéséről az alábbi rendeletet alkotja.

**1. Általános rendelkezések**

**1.§** A rendelet hatálya kiterjed az önkormányzatra, valamint annak költségvetési szerveire a 8. számú mellékletben meghatározott címrend szerint.

**2. Az önkormányzat összesített 2013. évi költségvetése**

**2.§**(1) A képviselő-testület az önkormányzat önkormányzati szinten összesített 2013. évi

költségvetését

**29.855 e Ft költségvetési bevétellel**

**29.855 e Ft költségvetési kiadással**

állapítja meg.

(2) Az önkormányzat összesített bevételeiből

a kötelező feladatok bevételei:           18.285 e Ft,

az önként vállalt feladatok bevételei: 11.570 e Ft

(3) Az önkormányzat összesített kiadásaiból

a kötelező feladatok kiadásai:           18.285 e Ft,

az önként vállalt feladatok kiadásai: 11.570 e Ft.

**3.§**(1) A 2. §( 1) bekezdésben megállapított költségvetési bevételek forrásonkénti megoszlását e rendelet 1. számú melléklete tartalmazza, a kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet 2. számú melléklete alapján határozza meg a képviselőtestület.

(2) A működési és felhalmozási bevételek és kiadások előirányzatai mérlegszerű bemutatását önkormányzati szinten az 4. és a 6. számú mellékeltek részletezik.

(3) A költségvetési bevételeket és költségvetési kiadásokat önkormányzati  szinten előirányzat csoportok, kiemelt előirányzatok szerinti bontásban, valamint az éves létszám előirányzatot és a közfoglalkoztatottak létszámát az 1.számú melléklet, valamint a 2. sz. melléklet és annak almellékletei tartalmazzák az  alábbiak szerint:

2/1. sz. melléklet  személyi juttatások és azok járulékai

2/2. sz. melléklet önkormányzat dologi kiadások

2/3. sz. melléklet működési és felhalmozási célú államháztartáson kívüli pénzeszközátadás, valamint támogatásértékű működési és felhalmozási célú pénzeszközátadás

2/4. sz. melléklet folyósított ellátások

2/5. sz. melléklet beruházási és felújítási kiadások

(4)A kötelező feladatok, önként vállalt feladatok szerinti bontásban a 3. és a 4. számú mellékletek részletezik.

(5) Az önkormányzat előirányzat felhasználási ütemtervét a 7. számú melléklet tartalmazza.

(6) A működési hiány belső finanszírozásának érdekében a képviselőtestület az előző év pénzmaradványának igénybevételét rendeli el.

**4.§**(1) Az önkormányzat költségvetésében szereplő beruházások kiadásainak beruházásonkénti részletezését a 2/5. számú melléklet tartalmazza.

(2) Az önkormányzat költségvetésében szereplő felújítási kiadások felújításonkénti részletezését a 2/5. számú melléklet tartalmazza.

**3. A költségvetés végrehajtásának szabályai**

**5.§**(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatokért a jegyző felelős.

(2) Az önkormányzat gazdálkodásának biztonságáért a képviselőtestület, a gazdálkodás szabályszerűségéért a polgármester felelős.

(3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

**6.§**(1) Az önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselőtestület dönt.

(2) A költségvetési szervek bevételi és kiadási előirányzatai saját hatáskörben módosíthatók, a kiadási előirányzatok egymás között átcsoportosíthatók.

(3) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselőtestületet tájékoztatja.

**4. A gazdálkodás szabályai**

**7.§** (1) A költségvetési szervek rendeletben meghatározott bevételi és kiadási előirányzatai felett az intézmények vezetői előirányzat felhasználási jogkörrel rendelkeznek.

(2) Valamennyi költségvetési szerv vezetője köteles belső szabályzataiban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat a mindenkori érvényes jogszabályok figyelembe vételével, illetve a szükséges módosításokat végrehajtani. A szabályozás hiányosságáért a felelősség a mindenkori intézményvezetőt terheli.

**5. Záró rendelkezések**

**8.§** Ez a rendelet 2014.  május 10. napján lép hatályba.

Kiscsehi, 2014. május 6.

                              Süle Béla                                              Dr. Ratkovics Ágnes

                            polgármester                                                   jegyző

Záradék:

A rendeletet a mai napon kihirdettem.

Kiscsehi, 2014. május 6.

                                                                                       Dr. Ratkovics Ágnes

                                                                                              jegyző